માનવમિત્ર, નવી દિલ્હી : દેશમાં પેટ્રોલ અને ડિઝલનાં ભાવમાં છેલ્લા ઘણા દિવસોથી વધારો થતો જોવા મળી રહ્યો છે. ત્યારે હવે ઓડિશાની વાત કરવામાં આવે તો અહી ડિઝલની કિંમત પેટ્રોલ કરતા વધુ થઇ ગઇ છે. કેન્દ્રિય પેટ્રોલિયમ મંત્રી ધર્મેન્દ્ર પ્રધાન જે ઓડિશાનાં છે જેમણે કેન્દ્ર સરકાર દ્વારા વસૂલવામાં આવતી એક્સાઇઝ ડ્યૂટીમાં કટોતીનાં એલાન બાદ દરેક રાજ્યમાં પેટ્રોલ અને ડિઝલ પર વેટમાં ઘટાડો લાવવાની અપીલ કરી હતી. જો કે તે છતા રવિવારે ઓડિશા સરકારે દાવો કર્યો છે કે રાજ્યમાં ડિઝલની કિંમત પેટ્રોલ કરતા વધી ગઇ છે.